als_Latn dik_Latn sag_Latn
Një video mund t’i kushtojë ministrit të Brendshëm tre vjet burg, si dhe në bazë të ligjit të dekriminalizimit, mund t’i heqë atij përjetë të drejtën për të ushtruar funksione publike gjatë jetës së tij.
Në videon e sapopublikuar dëgjohet dhe shihet qartë ministri Demiraj që urdhëron prokurorët të mos sekuestrojnë 11 prozhektorët, që ishin të instaluar në bulevard dhe që dyshohet se shkaktuan probleme shëndetësore tek disa militantë të PD-së.
Megjithatë, me ose pa dijeninë e tij, me këtë kërkesë Ministri Demiraj ka kryer një vepër penale, të parashikuar nga neni 301, i cili parashikon dënim deri në tre vjet burg për “veprimet që pengojnë zbulimin e së vërtetës”.
“Kryerja e veprës penale duke prishur, ndryshuar apo fshirë gjurmët e saj ose duke lëvizur, fshehur, asgjësuar, vjedhur, falsifikuar një send apo një dokument me qëllim për të vështirësuar dhe penguar zbulimin e veprës penale dhe të autorit të saj, dënohet me gjobë ose me burgim gjer në tre vjet”, shkruan kodi penal.
Në çdo rast, ministri Demiraj mund të mbrohet duke argumentuar se nuk ishte në dijeni të këtij ligji, por në bazë të Kodit Penal, kjo nuk është një argumentin i vlefshëm, pasi ligji ka fuqi edhe nëse një person nuk është i informuar për atë shkelje. Siç shkruanin romakët, “ignorantia non est argumentum”.
als_Latn als_Latn als_Latn als_Latn als_Latn